ลุ้นระทึก! วันนี้เปิดซอง 44 โครงการเข้าชิงชีวมวลภาคใต้ รู้ผล 25 ส.ค.นี้
ลุ้นระทึก! วันนี้เปิดซอง 44 โครงการเข้าชิงชีวมวลภาคใต้ รู้ผล 25 ส.ค.นี้
22 ส.ค. 2559

สำนักงานคณะกรรมการกำกับกิจการพลังงาน (สำนักงาน กกพ.) ระบุว่า ได้ประกาศรายชื่อผู้ผ่านเทคนิคโรงไฟฟ้าชีวมวล ในพื้นที่จังหวัดชายแดนใต้ เพิ่มเติมอีก 16 โครงการ รวม 97.5 เมกะวัตต์ (MW) ส่งผลให้มีผู้ที่ผ่านคุณสมบัติทางเทคนิคสำหรับโครงการนี้ รวม 44 โครงการ กำลังการผลิตติดตั้งรวม 338.3 เมกะวัตต์ ขณะที่กกพ.มีเป้าหมายการรับซื้อที่กำหนดไว้จำนวน 36 เมกะวัตต์
สำหรับการประกาศรายชื่อผู้ผ่านคุณสมบัติทางเทคนิคเพิ่มเติมดังกล่าวนั้น สืบเนื่องจากการประกาศรายชื่อผู้ผ่านคุณสมบัติเมื่อวันที่ 5 ส.ค.ที่ผ่านมาที่มีจำนวนทั้งสิ้น 28 โครงการ กำลังการผลิตติดตั้งรวม 240.8 เมกะวัตต์นั้น กำหนดให้ผู้ที่ไม่ผ่านการประเมินคุณสมบัติและข้อเสนอขอขายไฟฟ้าด้านเทคนิค สามารถใช้สิทธิอุทธรณ์ได้ภายใน 3 วันนับแต่วันได้รับแจ้ง
ปรากฎว่ามีโครงการใช้สิทธิอุทธรณ์จำนวน 35 โครงการ ในการประชุมกกพ.ครั้งที่ 36/2559 (ครั้งที่ 416) เมื่อวันที่ 19 ส.ค. พิจารณาและมีมติว่าคำอุทธรณ์ฟังขึ้นจำนวน 16 โครงการ ดังนั้น สำนักงาน กกพ. จึงประกาศรายชื่อเพิ่มเติมโครงการที่ผ่านการประเมินคุณสมบัติทางเทคนิค จำนวน 16 โครงการ
 
ขณะที่เช้าวันนี้ (22 ส.ค.) กกพ.จะเปิดซองข้อเสนอขอขายไฟฟ้าด้านราคาสำหรับโครงการดังกล่าว และจะประกาศรายชื่อผู้ได้รับคัดเลือก วันที่ 25 ส.ค.59 ขณะที่การไฟฟ้าส่วนภูมิภาค (กฟภ.) และผู้ที่ได้รับการคัดเลือกลงนามในสัญญาซื้อขายไฟฟ้า ภายในวันที่ 23 ธ.ค.59 และจะต้องจ่ายไฟฟ้าเข้าระบบเชิงพาณิชย์ (COD) ภายในเดือน ธ.ค.61
ทั้งนี้ กกพ.ออกประกาศรับซื้อไฟฟ้าจากผู้ผลิตไฟฟ้าขนาดเล็กมาก โครงการผลิตไฟฟ้าจากพลังงานหมุนเวียน (ไม่รวมโครงการพลังงานแสงอาทิตย์) ในแบบ Feed-in Tariff พ.ศ.2559 (ระยะที่ 1 สำหรับพื้นที่ 3 จังหวัดชายแดนภาคใต้ จังหวัด ปัตตานี จังหวัดยะลา และจังหวัดนราธิวาส และ 4 อำเภอในจังหวัดสงขลา (อำเภอจะนะ อำเภอเทพา อำเภอสะบ้าย้อย และอำเภอนาทวี)
 
สำหรับรายชื่อผู้ผ่านเทคนิคโรงไฟฟ้าชีวมวล ในพื้นที่จังหวัดชายแดนใต้ เพิ่มเติมอีก 16 โครงการ ได้แก่ 
 
          ชื่อบริษัท                                                   ชื่อโครงการ                      ขนาดกำลังการผลิตติดตั้ง (MW)
 
บริษัท บีซีพีจี ไบโอเพาเวอร์ 1 จำกัด                          บีซีพีจี ไบโอเพาเวอร์ 1 (นาทวี)                 9.9
บริษัท พลังชีวมวลชุมชน จำกัด                                ต.ลุโบะบือซา อ.ยี่งอ จ.นราธิวาส                3
บริษัท พลังชีวมวลชุมชน จำกัด                                ต.ตันหยงมัส  อ.ระแงะ จ.นราธิวาส              3
บริษัท พลังชีวมวลชุมชน จำกัด                                ต.โละจูด อ.แว้ง จ.นราธิวาส                     3
บริษัท พลังชีวมวลชุมชน จำกัด                                ต.คลองเปียะ อ.จะนะ จ.สงขลา                 3
บริษัท พลังชีวมวลชุมชน จำกัด                                ต.บาโงสะโต อ.ระแงะ จ.นราธิวาส               3
บริษัท พลังชีวมวลชุมชน จำกัด                                ต.นาประดู่ อ.โคกโพธิ์ จ.ปัตตานี                 3
บริษัท สากล เอนเนอยี ไบโอแมส พาวเวอร์ 15 จำกัด        โรงไฟฟ้าชุมชนและธรรมชาติ CNPP เทพา       9.9
บริษัท คลีน เอ็นเนอร์จี โปรดิวเซอร์ จำกัด                     โรงไฟฟ้าชีวมวล คลีน เอ็นเนอร์จี โปรดิวเซอร์     9.9
บริษัท อีโค เอ็นเนอร์ยี กรุ๊ป คอร์ปอเรชั่น จำกัด               โรงงานผลิตไฟฟ้าด้วยเชื้อเพลิงยี่งอ                 9.9
บริษัท ยะลา คลีน เพาเวอร์ จำกัด                              ยะลา คลีน เพาเวอร์                              9.9
บริษัท โกลบอลแอดวานซ์อินดัสตรี จำกัด                      โกลบอลไบโอแมส 1                            9.9
บริษัท โกลบอลแอดวานซ์อินดัสตรี จำกัด                      โกลบอลไบโอแมส 2                            9.3
บริษัท โกลบอลแอดวานซ์อินดัสตรี จำกัด                      โกลบอลไบโอแมส 3                            3.6
บริษัท โกลบอลแอดวานซ์อินดัสตรี จำกัด                      โกลบอลไบโอแมส 4                            3.6
บริษัท โกลบอลแอดวานซ์อินดัสตรี จำกัด                      โกลบอลไบโอแมส 5                            3.6
 
ขณะที่ก่อนหน้านี้มีโครงการที่ผ่านคุณสมบัติทางเทคนิคแล้วตั้งแต่วันที่ 5 ส.ค.59 ทั้งหมด 28 โครงการ ดังนี้

 
 
เบื้องต้นกลุ่มบริษัทจดทะเบียน (บจ.) ที่ผ่านคุณสมบัติทางเทคนิคในโครงการดังกล่าว ได้แก่ บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH, บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH, บริษัท บางจากปิโตรเลียม จำกัด (มหาชน) หรือ BCP, กลุ่มร่วมทุนบริษัท อีสต์โคสท์เฟอร์นิเทค จำกัด (มหาชน) หรือ ECF, บริษัท ฟอร์จูน พาร์ท อินดัสตรี้ จำกัด (มหาชน) หรือ FPI และบริษัท เอเชีย กรีน เอนเนอจี จำกัด (มหาชน) หรือ AGE เป็นต้น